Amerika sve privlačnija za kineske turiste
Jedna od najvećih atrakcija u Sjedinjenim državama je kupovina, čak i kada su u pitanju one stvari koje su proizvedene u Kini.
Lanac Hilton mnoge od svojih hotela širom svijeta prilagođava gostima iz Kine. Sve više Kineza turistički putuje u inostranstvo. Njihov broj se toliko povećava da je lanac hotela Hilton platio Odjelu za orjentalne i afričke studije pri univerzitetu u Londonu da provede istraživanje o novom talasu kineskih turista. To istraživanje je navelo lanac Hilton da mnoge od svojih hotela širom svijeta prilagodi gostima iz Kine. Novinarka Glasa Amerike Elizabeth Lee je posjetila San Francisco i Los Angeles kako bi potražila objašnjenje zašto mnogi Kinezi žele putovati u inostranstvo. Za mnoge od turista, doručak u hotelu u Los Angelesu je njihov prvi obrok u Sjedinjenim državama. I mnogi od njih su iznenađeni ponudom hotelske kuhinje. Pržena riža, valjušci od tijesta, i druga kineska jela nalaze se na jelovniku. To je bilo prijatno iznenađenje za Zhou Yian, turističkog vodiča. , kaže Zhou Yian. Ona kaže da doručak nije jedino iznenađenje. U svojoj sobi ona može gledati i nekoliko televizijskih kanala na kineskom jeziku. Ovakva ponuda je dio novih nastojanja hotela Hilton da privuku posjetitelje iz Kine. 50-tak hotela Hilton širom svijeta je dio programa pod nazivom Hilton Huanying, što na kineskom znači Dobrodošli. Hoteli također nude papuče, kineske čajeve i kineske čajnike u sobama, kao i osoblje koje govori kineski. U ovom Hilton hotelu u San Franciscu, većina osoblja su Kinezi, kaže generalni menadžer KevinO' Brien. , kaže on. Studija univerziteta u Londonu pokazuje da je više od 57 miliona turista iz Kine prošle godine putovalo u inostranstvo, što je za 20% više u odnosu na godinu prije. Turističke atrakcije i hotelski lanci širom svijeta sada imaju internet stranice na kineskom jeziku kako bi udovoljili potrebama kineskih turista. Dok mnogi Kinezi putuju u azijske zemlje, sve više njih odlazi i u druge dijelove svijeta. Sjedinjene države su jedna od najpopularnijih destinacija. Zhou Yian kaže da za to postoje dva razloga. , kaže Zhou Yian. Ona kaže da je jedna od najvećih atrakcija u Sjedinjenim državama upravo kupovina, čak i kada su u pitanju one stvari koje su proizvedene u Kini. , kaže Zhou Yian. Stoga je sljedeća stanica za njenu turističku grupu željnu kupovine-Las Vegas.